sagorsarker/bangla-wikipedia huggingface dataset:
বিক্রমপুর ভূইয়া মেডিকেল কলেজ

বিক্রমপুর ভূইয়া মেডিকেল কলেজ হলো বাংলাদেশের একটি বেসরকারি মেডিকেল স্কুল। এটি মুন্সীগঞ্জের শ্রীনগরে অবস্থিত। এটি ঢাকা বিশ্ববিদ্যালয় অধিভুক্ত একটি কলেজ।
কলেজটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল এন্ড ডেন্টাল কাউন্সিল স্বীকৃত।
আফাজ নাতেকা হাসপাতাল নামে ২০০৮ সালে এ প্রতিষ্ঠান যাত্রা শুরু করে। ২০১১ সালে হাসপাতালের আউটডোর খোলা হয়।
কলেজটির সাথে সংযুক্ত ২৫০ শয্যার হাসপাতাল রয়েছে। কলেজটিতে ৮.১ একর জমির উপর ১ লক্ষ ২৩ হাজার বর্গ ফুটের একটি একাডেমিক ভবন রয়েছে।
শিশুতোষ সংগীত

শিশুতোষ সঙ্গীত বা শিশুসঙ্গীত হলো শিশুদের জন্য পরিবেশিত সুর ও ছন্দযুক্ত সঙ্গীত। ইউরোপীয় চিন্তাধারা প্রভাবিত প্রেক্ষাপটে এর অর্থ শিশু সঙ্গীত হলো সাধারণত একপ্রকার গান যা বিশেষত শিশু ও কিশোর-কিশোরী শ্রোতাদের জন্য রচনা ও গাওয়া হয়। এর সুরকার ও গায়করা সাধারণত প্রাপ্তবয়স্ক। তবে প্রাপ্তবয়স্ক হওয়া কোনো শর্ত বা আবশ্যকতা নয়। ঐতিহাসিকভাবে বলা যায় শিশুসঙ্গীত বিনোদন এবং শিক্ষামূলক উভয় রূপেই কাজ করে। অধিকাংশ ক্ষেত্রেই শিশুসঙ্গীত এমনভাবে রচিত হয় যে এর মাধ্যমে শিশুরা তাদের নিজেদের সংস্কৃতি ও অন্যদের সংস্কৃতি সম্পর্কে জানতে পারে, সদাচরণ ও মানবিকতা শিখতে পারে এবং তাদের জৈবনিক ঘটনা এবং মনোজাগতিক দক্ষতা বাড়াতে সহায়তা করে। বেশিরভাগ শিশুসঙ্গীতই সাধারণত লোকসঙ্গীত, তবে শিক্ষামূলক সঙ্গীত নামে এর একটি পুরো ধারাই রয়েছে যা ক্রমশ জনপ্রিয় হয়ে উঠেছে।
শিশুসঙ্গীতের ব্যবহার, শিক্ষার পাশাপাশি বিনোদন দেওয়ার জন্য ক্রমবর্ধমান বৃদ্ধি পায় যখন ২০০৯ সালের ফেব্রুয়ারিতে ছোট বাচ্চাদের জন্য করা ববি সুসার সিরিজের বিক্রিত সিডির সংখ্যা পাঁচ মিলিয়ন ছাড়িয়ে যায়।
সরদারি প্রথা

সরদারি প্রথা বা সর্দারি প্রথা হলো ঊনবিংশ শতাব্দীর দ্বিতীয়ার্ধে বাংলাদেশের ঢাকা শহরের পঞ্চায়েত ব্যবস্থা। তাৎকালীন ব্রিটিশ শাসনামলে এ প্রথার বিকাশ ঘটে। রাষ্ট্র কর্তৃক স্বীকৃত এ প্রথায় প্রতিটি মহল্লায় স্থানীয় প্রভাবশালী মুসলমান ব্যক্তিদের থেকে পাঁচ সদস্য বিশিষ্ট একটি করে কমিটি গঠন করা হতো যারা উক্ত মহল্লার ছোটখাটো বিষয়াদি মীমাংসা করতেন। প্রতিটি কমিটির প্রধান "সরদার" বা "সর্দার" নামে পরিচিত ছিলেন। সর্দার আজীবনের জন্য নিয়োগ পেতেন এবং মৃত্যুর পর সাধারণত তার যোগ্য উত্তরসূরী, পূর্বসূরী ও উত্তরাধিকারসুত্রে বংশানুক্রমিক সর্দার হতেন। ঢাকার নবাব পরিবার পঞ্চায়েত কমিটি অনুমোদন ও আনুষ্ঠানিক স্বীকৃতি প্রদান করতেন।
সরদারি প্রথার প্রচলন সম্পর্কে সঠিক তারিখ জানা না গেলেও অনেকে মনে করেন মুঘল শাসনামলে এটি শুরু হয়ে পরে ব্রিটিশ শাসনামলে এর বিকাশ ঘটে। ব্রিটিশ শাসনামলে ঢাকার নবাবগণ ব্রিটিশ সরকারের অনুগত ছিলেন। ঢাকা মহানগরীর সামাজিক শৃঙ্খলা রক্ষার জন্য ও নবাবের আনুগত্য ধরে রাখার জন্য নবাব পরিবার প্রথাটি চালু করার পর ব্রিটিশ সরকার এটিকে স্বীকৃতি প্রদান করে। ১৮৭৬ সালে নবাব আবদুল গনির সময়ে এ পঞ্চায়েত ব্যবস্থার গুরুত্ব বৃদ্ধি পেতে থাকে এবং এ সময় ঢাকায় মোট ১২টি পঞ্চায়েত কমিটি ছিলো। খাজা সলিমুল্লাহর সময় আরো ২২টি কমিটি এর সাথে যুক্ত করা হয় এবং ব্যবস্থাকে পুনর্গঠন করা হয়। ১৯০৭ সালে নবাব পরিবার থেকে খাজা মোহম্মদ আজমকে ঢাকার সকল পঞ্চায়েত কমিটির তত্ত্বাবধায়ক নিয়োগ দেওয়া হয়। আজমের সময়কালে ঢাকায় অনুমানিক ১৩৩ জন সরদারের সাথে সাথে ১৩৩টি কমিটি ছিলো।
ঢাকায় ৮০ বছর পর্যন্ত এই প্রথা প্রচলিত ছিলো। ১৯৫০ সালে জমিদারি প্রথা বিলুপ্তির সাথে সাথে সরদারি প্রথারও বিলুপ্তি ঘটে। ঢাকার উল্লেখযোগ্য সরদারদের ম রবধ্যে ছিলেন, জুম্মন সরদার, পিয়ারু সরদার, রুস্তম সরদার, মোতি সরদার, মির্জা কাদের সরদার, সিদ্দিক সরদার, মাওলা বকশ সরদার, মাজেদ সরদার এবং লতিফ খান সরদার। ২০১৬ সালে আক্তার সরদার নামে পরিচিত ঢাকার জীবিত সর্বশেষ সরদার মৃত্যুবরণ করেন।
পঞ্চায়েত কমিটি সাধারণত বিভিন্ন পারিবারিক, সামজিক, ভূসম্পত্তির উত্তরাধিকার ও ব্যক্তিগত বিরোধ সালিশী বৈঠকের মাধ্যমে নিষ্পত্তিতে ভূমিকা পালন করতো। বিভিন্ন ধরনের সামাজিক অনুষ্ঠানও এ প্রথায় পালিত হতো। সাধারণত যে কোন সিদ্ধান্ত সকল পক্ষ মেনে চলতেন এবং কেউ অমান্য করলে স্থানীয়ভাবে শাস্তির ব্যবস্থা ছিলো।
গেরহার্ড ভন কুগেলগেন

ফ্রাঞ্জ গেরহার্ড ভন কুগেলগেন (৬ ফেব্রুয়ারি ১৭৭২ – ২৭ মার্চ ১৮২০) একজন জার্মান চিত্রশিল্পী যিনি প্রতিকৃতি ও ইতিহাস চিত্রাবলী অঙ্কনের জন্য স্মরণীয়। তিনি ড্রেসডেন চারুকলা একাডেমিতে অধ্যাপনার পাশাপাশি প্রুশিয়ান চারুকলা একাডেমি এবং রুশ ইম্পেরিয়াল একাডেমি অব আর্টস উভয়েরই সদস্য ছিলেন। এছাড়া তাঁর যমজ ভাই কার্ল ভন কুগেলগেনও একজন উল্লেখযোগ্য চিত্রশিল্পী ছিলেন।
গেরহার্ড ভন কুগেলগেন পশ্চিম জার্মানির বাখারাখে জন্মগ্রহণ করেন। ১৭৮৯ সালে বিদ্যালয়ের গণ্ডি শেষে তিনি নিকটবর্তী কোবলেন্স শহরে চিত্রাঙ্কন নিয়ে পড়েন। ১৭৯১ এর শুরুতে বনে কাজ করেন, সেখানে তিনি আস্ট্রিয়ার রাজপুত্র ও ইলেক্টর আর্চডিউক ম্যাক্সিমিলিয়ান ফ্রান্সিস, মন্ত্রী ফার্ডিনান্ড অগাস্ট ভন স্পিগেল জাম ড্রেসডেন এবং ওয়ল্ডস্টেইনের কাউন্টের প্রতিকৃতি আঁকেন। এরপর তিনি ও তাঁর ভাই আর্চডিউক ম্যাক্সিমিলিয়ান ফ্রান্সিসের অর্থনৈতিক আনুকুল্যে রোম, মিউনিখ এবং রিগায় শিক্ষা ভ্রমণে অংশ নেন।
১৮০০ সালে তিনি "হেলেন মেরি জোয়েজ ভন মন্টেইফেল" (১৭৭৪ - ১৮৪২) নাম্নী এক নারীকে বিয়ে করেন যিনি ছিলেন ১৪শ শতকে গোড়াপত্তন হওয়া একটি অভিজাত বাল্টিক-জার্মান পরিবারের সন্তান। এই দম্পতির কোলে তিনটি সন্তান জন্ম নেয়; এদের মধ্যে বয়োজ্যেষ্ঠ উইলহেম ভন কুগেলগেনের জন্ম হয়েছিল ১৮০২ সালে, যে পরে চিত্রশিল্পী হিসেবে বেড়ে উঠে। অপর দুই জন হল গেরহার্ড (১৮০৬ - ১৮৮৪) ও অ্যাডেলহেইড (১৮০৮ - ১৮৭৪)।
পেশাজীবনে তিনি কাসপার ডাভিড ফ্রিডরিখ, ইয়োহান উল্ফগ্যাং ভন গ্যোটে, ইয়োহান গটফ্রিট হের্ডার, অগাস্ট ভন কোটজেবুয়ে, ফ্রেডরিখ ভন শিলার, ইয়োহান গটফ্রিট সিউম, লুডভিগ উহল্যান্ড, জাকারাইস ওয়ার্নার, ক্রিস্টোফ মার্টিন উইল্যান্ড, ইয়োহান কার্ল সাইমন মরগেনস্টার্ন এবং তাঁর সময়ের অন্যান্য লেখক, চিত্রশিল্পী ও পণ্ডিতদের প্রতিকৃতি আঁকেন। ড্রেসডেনে চলে আসার পর কুগেলগেনের গটেসীগেন (ঈশ্বরের আশীর্বাদ) ভিলাটি প্রাক রোমান্টিক চিত্রশিল্পী ও অনুগামীদের সভা স্থলে পরিণত হয়। কাসপার ডাভিড ফ্রিডরিখ ছিলেন একাধারে ছাত্র ও বন্ধু।
১৮২০ সালে, লশউৎজ শহরতলির তাঁর স্টুডিও থেকে ড্রেসডেনে যাওয়ার পথে এক চোরের হাতে খুন হন। ড্রেসডেনের পুরাতন ক্যাথলিক সমাধিস্থলে তাকে সমাহিত করা হয়।
১১৩১৩ কুগেলগেন গ্রহাণুটির নাম এই গুণী শিল্পী এবং তার পুত্র উইলহেমের নামানুসারে রাখা হয়েছে।
ঢাকা কমিউনিটি মেডিকেল কলেজ

ঢাকা কমিউনিটি মেডিকেল কলেজ হলো বাংলাদেশের একটি বেসরকারি মেডিকেল স্কুল। ২০০৮ সালে এটি ঢাকার বড় মগবাজারের ওয়্যারলেস গেটে প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ। ২০১৩-১৪ সেশন থেকে কলেজটিতে বিডিএস কোর্সও পড়ানো হয়।
কলেজটি পাঁচ বছর মেয়াদী কোর্স শেষে এমবিবিএস এবং বিডিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল এন্ড ডেন্টাল কাউন্সিল স্বীকৃত।
ঢাকা কমিউনিটি মেডিকেল কলেজের ক্যাম্পাসটি ঢাকা শহরের মাঝে ১৯০/১১, বড় মগবাজার, ওয়্যারলেস রেল গেট -এ অবস্থিত। বর্তমানে, প্রাক ক্লিনিকাল, প্যারা ক্লিনিকাল এবং ক্লিনিকাল একাডেমিক কার্যক্রম ১২ তলা (নির্মাণাধীন) ভবনে চলছে। ক্লিনিকাল পরিষেবা, শিক্ষাদান এবং প্রশিক্ষণ কার্যক্রম সংলগ্ন ৫০০ শয্যাবিশিষ্ট হাসপাতাল কমপ্লেক্সে অনুষ্ঠিত হয়। মেডিকেল কলেজ হাসপাতাল ১৪ তলা ভবন (নির্মাণাধীন)। বর্তমানে হাসপাতাল ভবন ১২ তলা বিশিষ্ট। কলেজটি বাংলাদেশের বিভিন্ন জায়গায় শহুরে এবং পল্লী স্বাস্থ্যসেবা কেন্দ্রগুলিতে প্রবেশাধিকার পেয়েছে।
কলেজটির সাথে সংযুক্ত ৫০০ শয্যার হাসপাতাল রয়েছে।
গাজী নুরুজ্জামান বাবুল

গাজি নুরুজ্জামান বাবুল বাংলাদেশ জাতীয়তাবাদী দলের একজন রাজনীতিবিদ এবং পিরোজপুর-১ আসনের সাবেক সাংসদ। তিনি ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে সংসদ সদস্য নির্বাচিত হয়েছিলেন।
গাজি নুরুজ্জামান বাবুল ২৭ অক্টোবর ১৯৪৮ সালে পিরোজপুর জেলায় জন্মগ্রহণ করেন।জেলা বিএনপির সাবেক সভাপতি গাজী নুরুজ্জামান বাবুল গত ৫ আগস্ট ২০২৪ চিকিৎসাধীন অবস্থায় ঢাকার হলি ফ্যামিলি হাসপাতালে ৭৫ বছর বয়সে গাজী নুরুজ্জামান বাবুল মৃত্যুবরণ করেন।
গাজি নুরুজ্জামান বাবুল পিরোজপুর জেলা বিএনপির সভাপতি। তিনি ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে পিরোজপুর-১ আসন থেকে বাংলাদেশ জাতীয়তাবাদী দলে প্রার্থী হিসেবে সংসদ সদস্য নির্বাচিত হয়েছিলেন।
মাকিদ হায়দার

মাকিদ হায়দার (২৮ সেপ্টেম্বর ১৯৪৭-১০ জুলাই ২০২৪) বাংলাদেশী কবি ও লেখক।
মাকিদ হায়দার ১৯৪৭ সালের ২৮ সেপ্টেম্বর তৎকালীন পূর্ব পাকিস্থানের পাবনা জেলার দোহারপাড়া গ্রামে জন্মগ্রহণ করেন। তার বাবা হাকিমউদ্দিন শেখ ও মা রহিমা খাতুন। বাবা মায়ের সাত ছেলে ও সাত মেয়ে। তিনি ছেলেদের মধ্যে তৃতীয়। তার ভাই রশীদ হায়দার, জিয়া হায়দার, দাউদ হায়দার, জাহিদ হায়দার, আবিদ হায়দার ও আরিফ হায়দার সবাই দেশের সাহিত্য-সংস্কৃতির সাথে জড়িত। 
তিনি ১০ জুলাই ২০২৪ সালে নিজ উত্তরার নিজ বাসায় ইন্তেকাল করেন।
২০২০–২১ ভারত ক্রিকেট দলের অস্ট্রেলিয়া সফর

ভারত ক্রিকেট দল চারটি টেস্ট ক্রিকেট, তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য অস্ট্রেলিয়া সফর করে, যা অক্টোবর ২০২০ থেকে জানুয়ারি ২০২১-এ অনুষ্ঠিত হয়। টেস্ট সিরিজটি হবে আইসিসির নতুন শুরু হওয়া ২০১৯-২১ আইসিসি বিশ্ব টেস্ট চ্যাম্পিয়নশীপ ও ওডিআই সিরিজটি হবে নতুন করে শুরু হওয়া ২০২০-২২ আইসিসি ক্রিকেট বিশ্বকাপ সুপার লীগ প্রতিযোগিতার অংশ। টি২০আই খেলার সূচীটি ২০২০ আইসিসি টি২০ বিশ্বকাপ এর পূর্বেই অনুষ্ঠিত হতে নির্ধারিত রয়েছে।
সিডনিতে দুটি তিন দিনের ট্যুর ম্যাচ খেলার কথা রয়েছে।
ইকুইডি

ইকুইডি বা ইক্যুইডি (Equidae) হল ঘোড়া ও ঘোড়াজাতীয় প্রাণীদের (যেমন গাধা ও জেব্রা) জীববৈজ্ঞানিক জীবপরিবার। এর সকল জীবন্ত প্রজাতিই ইকুউস গণের মধ্যে রয়েছে। ইক্যুইডি পেরিসোড্যাকটাইলা গোত্রের অন্তর্ভুক্ত জীবপরিবার, যাতে টেপির, গণ্ডার এবং বেশ কয়েকটি বিলুপ্ত পরিবার রয়েছে।
ইক্যুইডি শব্দটি দ্বারা এই পরিবারের যেকোনো সদস্যকেই বোঝায়, যেকোনও ইক্যুইনসহ।
ইক্যুইডির প্রাচীনতম জীবাশ্মটি ইওসিনের প্রথম দিকর তথা এখন হতে প্রায় ৫.৪ কোটি বছর আগের বলে নির্ধারিত হয়েছে।
ফারুক মঈনউদ্দীন

১৯৫৮ সালে চট্রগ্রাম এ জন্মগ্রহণ করেন। ১৯৭৪ সালে মতিঝিল সরকারি উচ্চ বালক বিদ্যালয় থেকে এসএসসি পরীক্ষায় প্রথম বিভাগে উত্তীর্ণ হয়ে চট্টগ্রাম কলেজ থেকে কুমিল্লা বোর্ডের উচ্চ মাধ্যমিক পরীক্ষার মেধা তালিকায় দ্বিতীয় স্থান অধিকার করেন ১৯৭৬ সালে। তারপর ঢাকা বিশ্ববিদ্যালয় থেকে অর্থনীতি বিভাগে স্নাতক ও স্নাতকোত্তর ডিগ্রি অর্জন করেন।
১৯৮৪ সালে এবি ব্যাংকে প্রবেশনারী অফিসার হিসেবে কর্মজীবনে প্রবেশ করেন। ১৯৮৭ সালের ব্যাংকিং ডিপ্লোমা পরীক্ষায় তিনি বাংলাদেশ ব্যাংক এবং অধুনালুপ্ত বিসিসিআই ব্যাংক স্বর্ণপদক লাভ করেন। এছাড়া এবি ব্যাংকে কর্মরত অবস্থায় দেশ-বিদেশের বিভিন্ন গুরুত্বপূর্ণ পদে দায়িত্ব পালন করেন তিনি। এবি ব্যাংকের মুম্বাই অফিসে দীর্ঘ পাঁচ বছর প্রধান নির্বাহী হিসেবে দায়িত্ব পালনকালে দৈনিক প্রথম আলোতে তাঁর লেখা মুম্বাইর চিঠি নামের নিয়মিত কলামটি অশেষ জনপ্রিয়তা লাভ করেছিল। এবি ব্যাংকের ডিএমডি পদ থেকে ২০১০ সালে পদত্যাগের পর সংক্ষিপ্ত সময়ের জন্য মার্কেন্টাইল ব্যাংকের ডিএমডি হিসেবে নিয়োজিত থাকেন। তার পর সিটি ব্যাংকের এডিশনাল মানেজিং ডিরেক্টর, চীফ রিস্ক অফিসার ও প্রধান মানি লন্ডারিং প্রতিরোধ কর্মকর্তা হিসেবে কর্মরত ছিলেন ছয় বছর। ২০১৮ থেকে ২০২১ সাল পর্যন্ত ট্রাস্ট ব্যাংকের ব্যাবস্থাপনা পরিচালক হিসেবে দায়িত্ব পালন করেন। একই সময়ে ঢাকা বিশ্ববিদ্যালয়ের বাণিজ্য অনুষদে খণ্ডকালীন শিক্ষকতাও করেছেন তিনি। বর্তমানে তিনি ব্র্যাক ব্যাংকের স্বতন্ত্র পরিচালক ও ভাইস চেয়ারপারসন এবং পরিচালনা পর্ষদের নির্বাহী কমিটির চেয়ারম্যান হিসেবে দায়িত্ব পালন করছেন। একই সঙ্গে বাংলাদেশ ইনস্টিটিউট অফ ব্যাংক ম্যানেজমেন্টের এ কে গঙ্গোপাধ্যায় চেয়ার প্রফেসর এবং ইস্ট ওয়েস্ট ইউনিভার্সিটির এডজাঙ্কট ফ্যাকাল্টি হিসেবে নিয়োজিত আছেন তিনি।
কথাবত্থু

অভিধর্ম পিটকের অন্যতম গ্রন্থ হলো কথাবত্থু।এই গ্রন্থটির সংকলন করেছিলেন মোগ্গলিপুত্র তিষ্য। সম্রাট অশোকের রাজত্বকালে তৃতীয় বৌদ্ধ মহাসঙ্গীতির অবসানে মোগ্গলিপুত্র তিষ্য স্থবির গ্রন্থটি রচনা করেন।কথাবত্থু প্রশ্নোক্তরমূলক গ্রন্থ।
"সুমঙ্গলবিলাসিনী " গ্রন্থে উল্লেখ আছে -
"এটি অভিধর্ম পিটকের তৃতীয় গ্রন্থ।"
আত্মার অস্তিত্ব নিয়ে ধারণা তথা সূত্রে উল্লেখিত বিভিন্ন বিষয়ে বিভিন্ন উপদলে বিভক্ত ভিক্ষুসংঘের মধ্যে যে ভ্রান্ত ধারণা সৃষ্টি হয়েছিল তা এখানে(কথাবত্থু) যুক্তিতর্কের মাধ্যমে সমাধান করা হয়েছে। কথাবত্থু সেই মনস্তাত্ত্বিক বৌদ্ধ ধর্মশাস্ত্র অভিধর্ম পিটকের অন্তর্গত একটি। এই গ্রন্থে বৌদ্ধ থেরবাদীদের সাথে বৌদ্ধ অন্যমতাবলম্বীদের সাথে তর্কের মাধ্যমে প্রশ্ন- উত্তর দেখা যায়।কথাবত্থু গ্রন্থের শুরুতে স্থান পেয়েছে থেরবাদী ও পুদ্গলবাদীদের প্রশ্নোক্তর পর্ব। সেই প্রশ্নোক্তরের ধরনটি ছিল এরূপ-
প্রশ্ন(থেরবাদী): পুদ্গল (ব্যক্তি) কি বাস্তব? পুদ্গল নামক ধারণাটি কি পারমার্থিক সত্যের ধারণায় সমর্থিত?
উত্তর(পুদ্গলবাদী): হ্যাঁ।
প্রশ্ন: বাস্তব আর পারমার্থিক সত্য যেভাবে পরিচিত, পুদ্গলও কি সেই একইভাব স্বীকৃত?
উত্তর: "না, সেভাব স্বীকৃত নয়।"
এভাবে প্রশ্ন উত্তরের মাধ্যমে উক্ত গ্রন্থে থেরবাদীদের সাথে অন্য মতাবলম্বীদের তর্কের তথ্য পাওয়া যায়। গ্রন্থটিতে তেইশটি অধ্যায় আছে। প্রত্যক অধ্যায়ে আট-বারোটি করে প্রশ্নোত্তর মালা রয়েছে। মহামতি সম্রাট অশোকের সময়ে অনুষ্ঠিত তৃতীয় বৌদ্ধ মহাসঙ্গীতির সময় মোগ্গলিপুত্র তিষ্য স্থবির গ্রন্থটি সংকলন করেন।এটাকে বৌদ্ধধর্ম ও দর্শন সম্পর্কিত তর্কশাস্ত্র বলা হয়। এ-গ্রন্থ বিভিপ্ন জটিল দার্শনিক তত্ত্বের উত্তর-প্রত্যুত্তর রয়েছে। অভিধর্মের কঠিন এবং দুর্বোধ্য দার্শনিক বিষয়গুলোকে এ - গ্রন্থে যুক্তি-তর্কে সহজভাবে উপস্থাপন করা হয়েছে। গ্রন্থটিতে বুদ্ধবাণী উদ্ধৃতির মাধ্যমে অন্যান্য দার্শনিক তত্ত্ব খন্ডন করা হয়েছে।
মেটাপ্রোগ্রামিং

মেটাপ্রোগ্রামিং ()হলো প্রোগ্রামিংয়ের এমন এক কৌশল যেখানে কম্পিউটার প্রোগ্রামগুলো অন্য প্রোগ্রামগুলোকে তাদের অন্তর্ভুক্ত ডেটা হিসেবে বিচার করতে পারে। এর মানে দাঁড়াচ্ছে একটি প্রোগ্রাম অন্য কোনো প্রোগ্রামকে পড়া, বিশ্লেষণ ও রূপান্তর করতে পারে -এমনকি প্রোগ্রামগুলোর চলন্ত অবস্থায় সেগুলোকে পরিবর্তন করতে পারে। ফলে, এটা প্রোগ্রামারদের কোনো সমস্যা সমাধানে লেখা কোডের লাইন সংখ্যা কমাতে পারে, এতে ডেভলপমেন্টের সময় কম লাগে। এটা কার্যকরীভাবে উদ্ভূত নতুন প্রোগ্রামিং সমস্যাগুলো রিকম্পাইল ছাড়া সমাধান করে প্রোগ্রামের নমনীয়তা দারুণ বাড়িয়ে দেয় ।
মেটাপ্রোগ্রামিংয়ের মাধ্যমে কম্পিউটিংয়ের কাজ রান টাইমের বদলে কম্পাইল টাইমে স্থানান্তর করা যায় ও স্বপরিবর্তনযোগ্য কোড লেখা যায়।
মেটাপ্রোগ্রামিংয়ের সাহায্যে লেখা কোডগুলো জেনেরিক প্রোগ্রামিং প্যারাডাইমের আওতায় পড়ে। স্বয়ং প্রোগ্রামিং ভাষাটিকেই ফার্স্ট ক্লাস ডেটা টাইপ হিসেবে পাওয়া খুবই ব্যবহারবান্ধব(যেমন লিস্প, প্রোলগ, স্নবল এসবে আছে); যা হোমোআইকনিসিটি নামে পরিচিত। জেনেরিক প্রোগ্রামিং মেটাপ্রোগ্রামিংয়ের এমন একটি সুবিধা দেয়, যেখানে ডেটা টাইপ উল্লেখ না করে কোড লেখা যায়, পরবর্তীতে যেগুলো ব্যবহারের সময় প্যারামিটারের মাধ্যমে উল্লেখ করলেই চলে।
মেটাপ্রোগ্রামিংয়ের একটি সহজ উদাহরণ হলো এই পসিক্স শেল স্ক্রিপ্টটি, যা একইসাথে জেনারেটিভ প্রোগ্রামিংয়ের উদাহরণও:
echo '#!/bin/sh' > program
for i in $(seq 992)
do
done
chmod +x program
এই স্ক্রিপ্টটি (বা, প্রোগ্রামটি) একটি ৯৯৩-লাইন প্রোগ্রাম আউটপুট দেয়, যাতে ১-৯৯২ পর্যন্ত সংখ্যাগুলো থাকে। এটা শুধু কোড ব্যবহার করে আরো কোড লেখার জন্য; স্ক্রিপ্টটি সংখ্যা প্রিন্ট করার জন্য সবচেয়ে কার্যকরী উপায় নয়।
এটা সত্ত্বেও, একজন প্রোগ্রামার এই মেটাপ্রোগ্রামটিকে মিনিটেরও কম সময়ে চালাতে পারেন, যাতে ১০০০ লাইনের কোড তিনি পেয়ে যাবেন।
কোয়াইন বিশেষ ধরনের একটি মেটাপ্রোগ্রাম, যা নিজের সোর্স কোড নিজেই তৈরি করে। কোয়াইন মূলত শুধু তত্ত্বীয় কিংবা বিনোদনমূলক ব্যবহারের জন্য।
নিচের প্রোগ্রামিং ভাষাগুলো মেটাক্লাসসমূহ সরবরাহ করে:
দানিয়েল পোদেন্স

দানিয়েল কাস্তেলো পোদেন্স (জন্ম: ২১ অক্টোবর ১৯৯৫) হলেন একজন পর্তুগিজ পেশাদার ফুটবলার, যিনি গ্রিসের ফুটবল ক্লাব অলিম্পিয়াকোসের হয়ে একজন উইঙ্গার হিসেবে খেলেন।
স্পোর্চিং
মরেইরেন্সে
মাতিউ ভালবুয়েনা

মাতিউ ভালবুয়েনা (; : জন্ম: ২৮ সেপ্টেম্বর ১৯৮৪) হলেন একজন ফরাসি আন্তর্জাতিক ফুটবলার, যিনি অলিম্পিয়াকোসের হয়ে খেলেন। তিনি একজন আক্রমণাত্নক মধ্যমাঠের খেলোয়াড় এবং উইঙ্গার হিসাবে খেলেন এবং তিনি তার গতি, প্রযুক্তিগত দক্ষতা এবং কৌতূহলপূর্ণ খেলার শৈলীর জন্য খ্যাত। লিবোর্ন-সেন্ট-সেউরিনে তার সাবেক কোচ দিদিয়ের থলো তাকে "একজন বিস্ফোরক খেলোয়াড়" হিসাবে আখ্যায়িত করেছেন। তিনি ড্রিবলিং দক্ষতার কারণে সর্বোপরি স্থান তৈরি করে প্রতিপক্ষকে খেলা থেকে বাইরে নিয়ে যাওয়ার জন্য খ্যাত।
মার্সেই
ব্যক্তিগত
ধম্মসঙ্গণি

ধম্মসঙ্গণি হলো অভিধর্মের প্রথম গ্রন্থ। ধম্মসঙ্গণি অর্থ হলো ধর্মের সংগণনা বা ধর্মের শ্রেণিবিভাগ অথবা ধর্মের ব্যাখ্যা। ধর্ম অর্থাৎ লৌকিক ও লোকোত্তর বিষয়সমূহ শ্রেণিবিভাগ করে ব্যাখ্যা করায় গ্রন্থটির এরূপ নামকরণ করা হয়েছে। ধম্মসঙ্গণিকে অভিধর্ম পিটকের মূলস্তম্ভ বলা হয়। 
অন্তর্জগত ও বহির্জগতের ছোট-বড় যাবতীয় ব্যাপার সমূহকে চিত্ত, চৈতসিক ও জড় পদার্থের মাধ্যমে প্রকাশ করা হয়েছে। 'নাম-রূপ'কে কার্যকারণনীতি অনুসারে কুশল-অকুশল এবং অব্যাকৃত ধর্ম হিসেবে শ্রেণিবিন্যাস করে এ-গ্রন্থে আলোচনা করা হয়েছে।
শ্রম সংগঠক আমিনুল ইসলাম হত্যাকাণ্ড

আমিনুল ইসলাম (১৯৭৩ – ৪ এপ্রিল ২০১২) একজন বাংলাদেশী শ্রম সংগঠক ছিলেন যিনি ২০১২ সালে খুন হয়েছিলেন এবং বিষয়টি আন্তর্জাতিক দৃষ্টি আকর্ষণ করেছিল।
প্রাক্তন পোশাক শ্রমিক ইসলাম আশুলিয়া ও সাভার চ্যাপ্টার্স বাংলাদেশ গার্মেন্টস অ্যান্ড ইন্ডাস্ট্রিয়াল ওয়ার্কার্স ফেডারেশনের এবং বাংলাদেশ শ্রমিক সংহতির কেন্দ্রের নেতা ছিলেন, যা কাজের অবস্থার উন্নতি ও উচ্চ বেতনের পক্ষে ছিলেন। ২০১০ সালে, সংগঠনটি বাংলাদেশ টেক্সটাইল শিল্পে গার্মেন্টস শ্রমিকদের ন্যূনতম মজুরির বৃহত্তর বর্ধনের জন্য প্রতিবাদের নেতৃত্ব দেয়। এই বিক্ষোভের অভিযোগে ইসলাম এবং অন্যান্য শ্রমিক নেতাদের গ্রেপ্তার করা হয়েছিল। ২০১০ সালে গ্রেপ্তারের সময় তাকে জাতীয় নিরাপত্তা গোয়েন্দা কর্মকর্তাদের দ্বারা শারীরিক নির্যাতন করা হয়েছিল।
আমিনুল ইসলাম বিবাহিত ছিলেন এবং তার দুটি পুত্র এবং একটি কন্যা ছিল।
৬ এপ্রিল ২০১২-এর বাংলা ভাষা পত্রিকা "আমার দেশ" পত্রিকার একটি ব্যক্তির ছবি বহন করেছিল যার পরিচয় তখন অজানা ছিল এবং যার লাশ টাঙ্গাইল পুলিশ পেয়েছিল। "আমার দেশে" প্রকাশিত ছবি থেকে, ইসলামের পরিবার তাকে চিনতে সক্ষম হয়েছিল।
আমিনুল ইসলামের লাশ ৫ এপ্রিল ২০১২ সালে ঢাকার ৬১ মাইল উত্তরে ঘাটাইল এর কাছাকাছি একটি রাস্তার পাশে খুঁজে পাওয়া গেছে। তার দেহে নির্যাতনের চিহ্ন ছিল। ঢাকার কাছে পোশাক শিল্পের কেন্দ্র আশুলিয়ায় তাকে শেষবার জীবিত দেখা গিয়েছিল। বাংলাদেশের গার্মেন্টস সেক্টরের সাধারণ কর্মী হত্যার বিচার চাইতে গিয়ে ওই আন্দোলনে তিনি জড়িত থাকার কারণে তাকে হত্যা করা হয়েছিল বলে সন্দেহ করা হচ্ছে।
 আমিনুল ইসলামের হত্যার বিষয়টি এখনও নিষ্পত্তি হয়নি, তবে এএফএল-সিআইও এবং মার্কিন পররাষ্ট্র দফতরের কাছ থেকে তার মামলা আন্তর্জাতিক মনোযোগ পেয়েছে।
নূরুল ইসলাম মঞ্জুর

নূরুল ইসলাম মঞ্জুর (জন্ম: ২৬ মে ১৯৩৬, মৃত্যু: ২৬ মে ২০২০) বাংলাদেশ আওয়ামী লীগের প্রাক্তন রাজনীতিবিদ, মুক্তিযোদ্ধা এবং শেখ মুজিবুর রহমানের মন্ত্রিসভায় সাবেক যোগাযোগ প্রতিমন্ত্রী। পরে তিনি বাংলাদেশ জাতীয়তাবাদী দলে যোগ দিয়ে সংসদ সদস্য হয়েছিলেন।
নূরুল ইসলাম মঞ্জুর ২৬ মে ১৯৩৬ সালে পিরোজপুর জেলায় জন্মগ্রহণ করেন।
মনজুর ১৯৭৩ সালে বাকেরগঞ্জ-৮ থেকে বাংলাদেশ আওয়ামী লীগের প্রার্থী হিসাবে বাংলাদেশের প্রথম সংসদের সদস্য নির্বাচিত হন। তিনি শেখ মুজিবুর রহমানের চতুর্থ মন্ত্রিসভায় যোগাযোগ প্রতিমন্ত্রী হিসাবে দায়িত্ব পালন করেছিলেন। ২১ জুলাই ১৯৭৫ সালে শেখ মুজিবুর রহমান তাকে পদ থেকে বরখাস্ত করেন। মার্কিন দূতাবাস ঢাকার সূত্রে খবর, তৎকালীন বন্যা নিয়ন্ত্রণ ও পানি উন্নয়ন মন্ত্রী ও রাষ্ট্রপতি শেখ মুজিবুর রহমানের শ্যালক আবদুর রব সেরনিয়াবাতের সাথে বিরোধের কারণে তাকে অপসারণ করা হয়। তাদের দু'জনের জেলা বরিশাল জেলা কেন্দ্রিক প্রভাব বিস্তারকে কেন্দ্র করে দ্বন্দ্ব ছিল। শেখ মুজিবুর রহমানকে হত্যার পর তিনি মোশতাক আহমেদ সরকারে রেলপথ ও যোগাযোগ প্রতিমন্ত্রী হিসাবে যোগ দিয়েছিলেন। 
তিনি ফেব্রুয়ারি ১৯৯৬ সালে ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে পিরোজপুর-২ আসন থেকে সংসদ সদস্য নির্বাচিত হয়ে ছিলেন।
মনজুরকে ১৯৯৯ সালে কে এম ওবায়দুর রহমান এবং শাহ মোয়াজ্জেম হোসেনের সাথে বাংলাদেশ আওয়ামী লীগ সরকার জেল হত্যা মামলায় গ্রেপ্তার করেছিল। তাদের গ্রেপ্তারের প্রতিবাদ করে বাংলাদেশ জাতীয়তাবাদী দলের ১০৯ সংসদ সদস্যগণ। ২০০৪ সালে বাংলাদেশ জাতীয়তাবাদী দল ক্ষমতায় থাকাকালীন আদালত তাদেকে এ অভিযোগ থেকে খালাস করে দেয়। 
তিনি ২০০১ সালে অষ্টম ও ২০০৮ সালের নবম জাতীয় সংসদ নির্বাচনে বিএনপির প্রার্থী হয়ে পিরোজপুর-২ থেকে পরাজিত হয়েছিলেন।
নুরুল ইসলাম মনজুর ২৫ মে ২০২০ সালে ঢাকার এভার কেয়ার হাসপাতালে মৃত্যুবরণ করেন।
বিভঙ্গ

অভিধর্মের দ্বিতীয় গ্রন্থ হলো বিভঙ্গ। বিভঙ্গ শব্দের অর্থ বিশদ ব্যাখ্যা। এতে ধম্মসঙ্গণি বিষয়সমূহের উচ্চতর বা বিশদ ব্যাখ্যা লক্ষ করা যায়। গ্রন্থটিতে আঠারোটি অধ্যায় রয়েছে।
অধ্যায়গুলোতে পঞ্চস্কন্ধ, দ্বাদশ আয়তন, অষ্টাদশ ধাতু, চার আর্যসত্য, দ্বাবিংশতি ইন্দ্রিয়, প্রতীত্যসমুৎপাদ চার স্মৃতি প্রস্থান, চার সম্যক প্রধান, চার ঋদ্ধিপাদ, সপ্তবোধ্যঙ্গ, আর্য অষ্টাঙ্গিক মার্গ, ধ্যান, চার অপ্রমেয়, শিক্ষাপদ, চারি প্রতিসম্ভিদা, জ্ঞান-বিভঙ্গ, ক্ষুদ্রবস্তু বিভঙ্গ (চিত্তের অকুশল অবস্থার দীর্ঘ তালিকা) প্রভৃতি সম্পর্কে আলোচনা রয়েছে।
আয়ারল্যান্ড–বাংলাদেশ সম্পর্ক

বাংলাদেশ – আয়ারল্যান্ড সম্পর্ক বাংলাদেশ এবং আয়ারল্যান্ডের দ্বিপাক্ষিক সম্পর্ককে বোঝায়। বাংলাদেশ এবং আয়ারল্যান্ড উভয়ই ব্রিটিশ সাম্রাজ্যের অংশ ছিল, তবে বাংলাদেশ একটি কমনওয়েলথ প্রজাতন্ত্র, যেখানে আয়ারল্যান্ড প্রজাতন্ত্রের আইন ১৯৪৮-এর শর্তে ১৮ এপ্রিল ১৯৯৯-এ কমনওয়েলথ অফ নেশনস-এর বাইরে প্রজাতন্ত্র হয়ে উঠেছে।
বাংলাদেশ ও আয়ারল্যান্ড দু'দেশের মধ্যে দ্বিপাক্ষিক অর্থনৈতিক কার্যক্রম সম্প্রসারণের জন্য পারস্পরিক আগ্রহ দেখিয়েছে এবং উভয় দেশ বিদ্যমান বাণিজ্য ও বিনিয়োগ সম্প্রসারণের জন্য প্রয়োজনীয় ব্যবস্থা গ্রহণ করেছে। অনেক আইরিশ সংস্থার প্রতিশ্রুতিবদ্ধ খাতে বাংলাদেশে বিনিয়োগের জন্য তাদের আগ্রহ প্রকাশ করেছে। 
২০০৯-এ, আইরিশ প্রাক্তন বিনিয়োগ ও সমন্বয় মন্ত্রী কনর লেনিহানের নেতৃত্বে একটি আইরিশ বাণিজ্য প্রতিনিধিদল দ্বিপক্ষীয় বাণিজ্য ও বিনিয়োগ বৃদ্ধির সম্ভাব্য উপায়গুলি অনুসন্ধান করতে বাংলাদেশ সফর করেছিলেন। আয়ারল্যান্ড বাংলাদেশ থেকে দক্ষ আইটি পেশাদারদের নিয়োগের আগ্রহ দেখিয়েছে। 
আয়ারল্যান্ডে ছোট ছোট বাংলাদেশী অভিবাসী গোষ্ঠী রয়েছে। ২০১৪ সালে আয়ারল্যান্ডে আশ্রয়ের জন্য আবেদন করেছিলেন ৯৯ জন বাংলাদেশী এবং ২০১৫ সালে সংখ্যাটি বেড়ে দাঁড়িয়েছে ২৩১। কিছু বাংলাদেশী অবৈধ অভিবাসী। বাংলাদেশ-বংশোদ্ভূত মাকসুদা আক্তার মিসেস আয়ারল্যান্ড বিউটি পেজেন্ট ২০১৪ জিতেছে। 
আয়ারল্যান্ড এবং বাংলাদেশের একে অপরের দেশে আবাসিক রাষ্ট্রদূত নেই। ভারতে আয়ারল্যান্ডের রাষ্ট্রদূতও বাংলাদেশে ক্রস-স্বীকৃত। যুক্তরাজ্যে নিযুক্ত বাংলাদেশের হাই কমিশনারও আয়ারল্যান্ডে রাষ্ট্রদূত হিসাবে স্বীকৃত।
ধাতুকথা

অভিধর্ম ত্রিপিটকের তৃতীয় গ্রন্থ হলো ধাতুকথা। ধাতুকথা শব্দের অর্থ 'ধাতু' সম্পর্কিত আলোচনা। চিত্ত ও চৈত্তসিকের আলোচনায় ভরপুর গ্রন্থটি।
কিংসলে কোমঁ

কিংসলে জুনিয়র কোমঁ (; জন্ম: ১৩ জুন ১৯৯৬) হলেন একজন ফরাসি ফুটবলার, যিনি জার্মান বুন্দেসলিগা ক্লাব বায়ার্ন মিউনিখ এবং ফ্রান্স জাতীয় ফুটবল দলের হয়ে একজন আক্রমণভাগের খেলোয়াড় বা উইঙ্গার হিসাবে খেলেন।
প্যারিস সেন্ট-জার্মেই
জুভেন্টাস
বায়ার্ন মিউনিখ
ফ্রান্স
চকরিয়া

চকরিয়া বাংলাদেশের দক্ষিণাঞ্চলের চট্টগ্রাম বিভাগের অন্তর্গত কক্সবাজার জেলায় অবস্থিত একটি শহর। প্রশাসনিকভাবে শহরটি চকরিয়া উপজেলার সদর। শহরটি চকরিয়া উপজেলার বৃহত্তম শহরাঞ্চল।
বাংলাদেশ আদমশুমারী ২০১১ অনুযায়ী চকরিয়া শহরের মোট জনসংখ্যা ৭২,৬৬৯ জন যার মধ্যে ৩৭,৩২৮ জন পুরুষ এবং ৩৫,৩৪১ জন নারী। এ শহরের পুরুষ এবং নারী অনুপাত ১০৬। শহরে মোট হোল্ডিং সংখ্যা রয়েছে ১৩,১৬৩টি।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১১ মিটার।
১৯৯১ সালে চকরিয়া শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে চকরিয়া পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২৩টি মহল্লায় বিভক্ত। ১৫.৭৬ বর্গ কি.মি. আয়তনের চকোরিয়া শহর এলাকাটি চকরিয়া পৌরসভা দ্বারা পরিচালিত হয়।
চকরিয়া শহরের সাক্ষরতার হার হলো শতকরা ৬১.৩ ভাগ।
গ্রিন লাইন (নাম্মা মেট্রো)

নাম্মা মেট্রোর গ্রিন লাইনটি ভারতের বেঙ্গালুরু শহরের জন্য গণ রেল পরিবহন ব্যবস্থার একটি অংশ। ২৪.২০ কিলোমিটার দীর্ঘ লাইনটি নাগাসান্দ্রাকে ইয়েলচানহলির সাথে সংযুক্ত করে। লাইনটি বেঙ্গালুরুর উত্তর, মধ্য ও দক্ষিণাঞ্চলকে সংযুক্ত করে। ২১ টি স্টেশন'সহ গ্রীন লাইনের বেশীর ভাগ অংশই উত্তোলিত পথে বা উড়ালপথে নির্মিত হয়েছে এবং ৩ টি ভূগর্ভস্থ স্টেশন রয়েছে এই লাইনে। ম্যাজেস্টিক স্টেশন বেগুনি লাইনের সাথে ইন্টারচেঞ্জ বা বিনিময় স্টেশন হিসাবে কাজ করে।
দ্বিতীয় পর্যায়ের নির্মাণ কাজ শেষ হলে, এটি উত্তরের বিআইইসি থেকে দক্ষিণে অঞ্জনপুরা পর্যন্ত বিস্তৃত হবে, যার মোট দৈর্ঘ্য হবে ৪০.১০ কিমি (২৪.৯১৭ মাইল)। সুড়ঙ্গ তৈরির সময়ে কঠিন সমস্যার কারণে এই লাইনের প্রথম পর্যায়ের নির্মাণ কাজে সমাপ্তিতে কয়েকবার বিলম্ব হয়।
নিম্নলিখিত তারিখগুলি বিভাগের জনসাধারণের জন্য উন্মুক্ত করার তারিখ, ব্যক্তিগত উদ্বোধনের নয়।
জর্জ ক্যারিও

জর্জ ম্যাকডোনাল্ড ক্যারিও (; জন্ম: ৪ জুন, ১৯১০ - মৃত্যু: ৯ ডিসেম্বর, ১৯৭৪) সেন্ট মাইকেলের বেলমন্ট এলাকার হলস রোডে জন্মগ্রহণকারী আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩৫ থেকে ১৯৪৮ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শী ছিলেন জর্জ ক্যারিও।
১৯৩৪-৩৫ মৌসুম থেকে ১৯৪৮-৪৯ মৌসুম পর্যন্ত জর্জ ক্যারিও’র প্রথম-শ্রেণীর খেলোয়াড়ী জীবন চলমান ছিল। আন্তর্জাতিক ক্রিকেটে তেমন সফলতা না পেলেও ঘরোয়া ক্রিকেটে বার্বাডোসের পক্ষে দূর্দান্ত খেলেছিলেন। বার্বাডোসে জন্মগ্রহণকারী জর্জ ক্যারিও ডানহাতি ব্যাটসম্যান হিসেবে খেলতেন। সেখানে তিনি ট্যাক্সি ব্যবসা পরিচালনা করতেন।
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন জর্জ ক্যারিও। ৮ জানুয়ারি, ১৯৩৫ তারিখে ব্রিজটাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৩১ ডিসেম্বর, ১৯৪৮ তারিখে কলকাতায় স্বাগতিক ভারত দলের বিপক্ষে সর্বশেষ টেস্টে অংশ নেন তিনি।
১৯৪৭-৪৮ মৌসুমে ইংল্যান্ড দল ওয়েস্ট ইন্ডিজ গমন করে। সফরকারী দলের বিপক্ষে সিরিজের দ্বিতীয় টেস্টে সর্বাপেক্ষা স্মরণীয় খেলা উপহার দেন তিনি। পোর্ট অব স্পেনের কুইন্স পার্ক ওভালে প্রথম উইকেট জুটিতে অ্যান্ডি গ্যানটিউমের সাথে ১৭৩ রানের জুটি গড়েন। নিজে করেন ১০৭ রান। উইজডেনের প্রতিবেদনে উল্লেখ করা হয় যে, চকোলেট রঙের টুপি পরিধান করে সর্বক্ষণ চুইংগামে চিবানো অবস্থায় ক্যারিও আনঅর্থোডক্স ক্রীড়াশৈলী প্রদর্শন করেন। স্বাধীনভাবে হুক ও পুলের মারে দর্শনীয় ক্রীড়ানৈপুণ্য দেখিয়েছেন।
পরবর্তীতে বাদ-বাকী দুই টেস্টে খুব কমই নিজেকে উপস্থাপন করতে পেরেছিলেন তিনি। ১৯৪৮-৪৯ মৌসুমে ভারত, পাকিস্তান ও সিলন গমনার্থে ওয়েস্ট ইন্ডিজ দলের সদস্যরূপে মনোনীত হন। ঐ বছরের শেষদিকে ভারত গমনে তিনি আর একটিমাত্র টেস্টে অংশগ্রহণের সুযোগ লাভ করেছিলেন।
৯ ডিসেম্বর, ১৯৭৪ তারিখে ৬৪ বছর বয়সে সেন্ট জেমসের হোলটাউন এলাকায় জর্জ ক্যারিও’র দেহাবসান ঘটে।
শাহ্রুড, ইরান

শাহ্রুড (, এছাড়াও রোমানিকরণঃShâhrūd হিসাবে , এবং শাহরুড; এছাড়াও Shârūd) ইরানের সেমানান প্রদেশের শাহ্রুড কাউন্টির একটি শহর ও রাজধানী।
সমুদ্রপুষ্ঠ থেকে আনুমানিক উচ্চতায় শাহ্রুড 36°25'N অক্ষাংশে ও 055°01'E দ্রাঘিমাংশে অবস্থিত। বর্তমানে, এটি সেম্‌নন প্রদেশের বৃহত্তম শহর এবং এর কাউন্টিও প্রদেশের মধ্যে বৃহত্তম। ইরান স্পেস এজেন্সির মূল লঞ্চ সাইটটি শাহরুদের কাছেই। অনন্য প্রকারের আঙ্গুরের জন্য শহরটি সুপরিচিত যা শাহ্রুডে বিশেষভাবে চাষ করা হয়। ফলস্বরূপ, শাহ্রুড আঙ্গুরের শহর হিসাবে পরিচিত।
তেহরানের পূর্বে প্রায় পূর্বে রাজধানী এবং মাশহাদের অর্ধেক পথ এবং গোরগান সড়কের সংযোগস্থলে আধুনিক শহর শাহ্রুড অবস্থিত, যা ঐতিহাসিক পাহাড়ের বোস্তাম শহরটিকে কয়েক কিলোমিটার অবধি অধিকরণ করে নিয়েছে।
শহরটির উত্তরে চারদিকে আলবুর্‌জ পর্বতমালা এবং দক্ষিণে শুকনো নোনতা মরুভূমি দ্বারা বেষ্টিত। তাশ নদী, এই শহর পেরিয়ে দক্ষিণ মরুভূমিতে পৌঁছেছে। পার্বত্য অঞ্চলের আবহাওয়া শীতল এবং নগরীর অন্যান্য অঞ্চলের আবহাওয়ায় কিছুটা তাপমাত্রা রয়েছে।
শাহ্রুড দামগান অববাহিকায় অবস্থিত, যেটি কাবীর অববাহিকার একটি উপ-অববাহিকা যেখানে রয়েছে মহা লবণ মরুভূমি।
শুভ মঙ্গল সাবধান

শুভ মঙ্গল সাবধান (, ) ২০১৭ সালে মুক্তিপ্রাপ্ত একটি হিন্দি চলচ্চিত্র। আরএস প্রসন্নের প্রযোজনায় চলচ্চিত্রটি পরিচালনা করেছিলেন আনন্দ এল রায়। চলচ্চিত্রটি ছিলো তামিল চলচ্চিত্র "কল্যাণ সমায়ল সাদম" (২০১৩) এর পুনঃনির্মাণ যেটির পরিচালক আনন্দ এল রায় নিজেই ছিলেন। আয়ুষ্মান খুরানা এবং ভূমি পেডনেকর "শুভ মঙ্গল সাবধান" এ নায়ক-নায়িকার চরিত্রে ছিলেন। ২০১৭ সালের পহেলা সেপ্টেম্বরে মুক্তিপ্রাপ্ত এই চলচ্চিত্রটি সমালোচকদের দ্বারা ধনাত্মক প্রতিক্রিয়া পেয়েছিলো।
আয়ুষ্মান খুরানা চলচ্চিত্রটির জন্য শ্রেষ্ঠ অভিনেতা বিভাগে ফিল্মফেয়ার পুরস্কার এবং ভূমি পেডনেকর শ্রেষ্ঠ অভিনেত্রী বিভাগে ফিল্মফেয়ার পুরস্কার পেয়েছিলেন; এছাড়াও শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার পেয়েছিলেন সীমা পাহওয়া।
এই চলচ্চিত্রটির নামানুসারী সমপ্রেমের গল্প নিয়ে "শুভ মঙ্গল জ্যাদা সাবধান" (২০২০) চলচ্চিত্র বের করা হয়েছিলো।
সোয়েটার গার্ল

"সোয়েটার গার্ল" শব্দটি ১৯৪০ এবং ১৯৫০-এর দশকে জনপ্রিয় করেছিল লানা টার্নার, জায়ন ম্যান্সফিল্ড এবং জেন রাসেলের মতো হলিউড অভিনেত্রীরা, যারা এক ধরনের আঁটসাঁট, ফিটিং সোয়েটার পরাকে জনপ্রিয় ফ্যাশন হিসাবে গ্রহণ করেছিলেন। 
সোয়েটার গার্ল ট্রেন্ডটি হলিউডের মধ্যে সীমাবদ্ধ ছিল না এবং কিছু লোক একে বিপদ সংকেত হিসাবে দেখেছিল। ১৯৪৯ সালে পিটসবার্গের এক পুলিশ সুপার এমন ফ্যাশন যে যুবকের নৈতিক অবক্ষয়ের কারণ হবে তা প্রকাশ করে বলেছিলেন:
নতুন, মত নরম কাপড় কাশ্মীরী শাল এবং আংকারা-দেশীয় লোম সোয়েটার করতে ব্যবহার করা হচ্ছে। শঙ্কু আকৃতির ব্রা, কখনও কখনও তাকে বুলেট ব্রা বলা হয় যা স্তনগুলি উত্থিত করে এবং পৃথক করে।
১৯৯০ এর দশকে ম্যাডোনা তার ব্লন্ড অ্যাম্বিশন ওয়ার্ল্ড ট্যুরের সময় শঙ্কু ব্রা পরার পরে এ ধরেনের বুলেট ব্রার প্রতি মানুষের আগ্রহ পুনরুদ্ধার হয়েছিল।
ফিরোজপুর লোকসভা কেন্দ্র

ফিরোজপুর লোকসভা কেন্দ্রহল উত্তর ভারতের পাঞ্জাব রাজ্যের ১৩ টি লোকসভা কেন্দ্রের মধ্যে একটি এবং ১৯৫২ সাল থেকে এই লোকসভা কেন্দ্রটি তৈরি হয়েছে। এই লোকসভা কেন্দ্রের আসনটি তফসিলি জাতির জন্য সংরক্ষিত নয় এবং মোট ৯ টি বিধানসভা কেন্দ্র নিয়ে গঠিত। বর্তমান সংসদ সদস্য হলেন শিরোমণি অকালী দলের সুখবীর সিং বাদল। লোকসভা কেন্দ্রের অন্তর্গত এলাকার সরকারি ভাষা হল পাঞ্জাবি।
ভারতের সীমানা পুনর্নির্ধারণ কমিশনের নির্দেশিকা অনুসারে পাঞ্জাব এর ফিরোজপুর লোকসভা কেন্দ্রে ২০০৯ সাল থেকে নিম্নলিখিত বিধানসভা কেন্দ্র গুলির সমন্বয়ে গঠিত হয়েছে: বর্তমানে ফিরোজপুর লোকসভা কেন্দ্রটি ৯ টি বিধানসভা যেমন-
মীর্জাগঞ্জ রেলওয়ে স্টেশন

মীর্জাগঞ্জ রেলওয়ে স্টেশন বাংলাদেশের রংপুর বিভাগের নীলফামারী জেলার ডোমার উপজেলার একটি রেলওয়ে স্টেশন।
মীর্জাগঞ্জ রেলওয়ে স্টেশন চিলাহাটি-পার্বতীপুর-সান্তাহার-দর্শনা লাইনের চিলাহাটি থেকে পার্বতীপুর অংশে অবস্থিত।
মীর্জাগঞ্জ রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
ত্রিধা চৌধুরী

ত্রিধা চৌধুরী একজন ভারতীয় চলচ্চিত্র অভিনেত্রী ।তিনি মূলত বাংলা ও তেলুগু ছবিতে অভিনয় করেন। তিনি "কলকাতা টাইমস ফ্রেশ ফেস ২০১১" খেতাব অর্জন করেছেন। ২০১৩ সালে তিনি সৃজিত মুখোপাধ্যায় পরিচালিত "মিশর রহস্য এর" মাধ্যমে প্রথম আত্মপ্রকাশ করেছিলেন। তিনি স্টার প্লাসের জনপ্রিয় ধারাবাহিক "দেহলিজ এ" হর্ষাদ অরোরার বিপরীতে ছোট পর্দায় আত্মপ্রকাশ করেছিলেন । যা ২০১৬ সালের ১৪ ই মার্চ সম্প্রচার শুরু হয়েছিল। সম্প্রতি তিনি একটি অনলাইন ওয়েব সিরিজ "স্পটলাইট" এ অভিনয় করেছিলেন। যেখানে তিনি প্রবীণ অভিনেতা আরিফ জাকারিয়ার সাথে কাজ করেছিলেন। 
তিনি এমপি বিড়লা ফাউন্ডেশন উচ্চ মাধ্যমিক বিদ্যালয় থেকে তার পড়াশোনা শেষ করেন। তিনি কলকাতার স্কটিশ চার্চ কলেজ থেকে মাইক্রোবায়োলজি বিষয়ে অনার্স ডিগ্রি অর্জন করেন।
ডোমার রেলওয়ে স্টেশন

ডোমার রেলওয়ে স্টেশন বাংলাদেশের রংপুর বিভাগের নীলফামারী জেলার একটি রেলওয়ে স্টেশন।
ডোমার রেলওয়ে স্টেশন চিলাহাটি-পার্বতীপুর-সান্তাহার-দর্শনা লাইনের চিলাহাটি থেকে পার্বতীপুর অংশে অবস্থিত।
ডোমার রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
তরণীবাড়ী রেলওয়ে স্টেশন

তরুণীবাড়ী রেলওয়ে স্টেশন বাংলাদেশের রংপুর বিভাগের নীলফামারী জেলার একটি রেলওয়ে স্টেশন।
তরুণীবাড়ী রেলওয়ে স্টেশন চিলাহাটি-পার্বতীপুর-সান্তাহার-দর্শনা লাইনের চিলাহাটি থেকে পার্বতীপুর অংশে অবস্থিত।
তরুণীবাড়ী রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
টেকনাফ

টেকনাফ বাংলাদেশের দক্ষিণাঞ্চলের চট্টগ্রাম বিভাগের অন্তর্গত কক্সবাজার জেলায় অবস্থিত একটি শহর। প্রশাসনিকভাবে শহরটি টেকনাফ উপজেলার সদর। শহরটি টেকনাফ উপজেলার বৃহত্তম শহরাঞ্চল। টেকনাফ বাংলাদেশের সর্ব দক্ষিণের শহর।
বাংলাদেশ আদমশুমারী ২০১১ অনুযায়ী টেকনাফ. শহরের মোট জনসংখ্যা ৫১,৪৪০ জন যার মধ্যে ২৬,৫৮১ জন পুরুষ এবং ২৪,৮৫৯ জন নারী। এ শহরের পুরুষ এবং নারী অনুপাত ১০৭। শহরে মোট হোল্ডিং সংখ্যা রয়েছে ৯,৪১৫টি।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৭ মিটার।
২০০২ সালে টেকনাফ শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে টেকনাফ পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১৬টি মহল্লায় বিভক্ত । ৩১.৫০ বর্গ কি.মি. আয়তনের টেকনাফ শহরের ৪.০৪ বর্গ কি.মি. এলাকাটি টেকনাফ পৌরসভা দ্বারা পরিচালিত হয়।
টেকনাফ শহরের স্বাক্ষরতার হার হলো শতকরা ৩৭.৬ ভাগ।
নীলফামারী রেলওয়ে স্টেশন

নীলফামারী রেলওয়ে স্টেশন বাংলাদেশের রংপুর বিভাগের নীলফামারী জেলার একটি রেলওয়ে স্টেশন।
নীলফামারী রেলওয়ে স্টেশন চিলাহাটি-পার্বতীপুর-সান্তাহার-দর্শনা লাইনের চিলাহাটি থেকে পার্বতীপুর অংশে অবস্থিত।
নীলফামারী রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
রামগড়

রামগড় বাংলাদেশের দক্ষিণাঞ্চলের চট্টগ্রাম বিভাগের অন্তর্গত খাগড়াছড়ি জেলায় অবস্থিত একটি শহর। প্রশাসনিকভাবে শহরটি রামগড় উপজেলার সদর। শহরটি রামগড় উপজেলার বৃহত্তম শহরাঞ্চল।
বাংলাদেশ আদমশুমারী ২০১১ অনুযায়ী রামগড় শহরের মোট জনসংখ্যা ২৪,৮৫৪ জন যার মধ্যে ১২,৮৬৫ জন পুরুষ এবং ১১,৯৮৯ জন নারী। এ শহরের পুরুষ এবং নারী অনুপাত ১০৭। শহরে মোট হোল্ডিং সংখ্যা রয়েছে ৫,১৬১টি।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ২৫.৯৬ মিটার।
২০০১ সালে রামগড় শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে রামগড় পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২৯টি মহল্লায় বিভক্ত । ২০.৮৭ বর্গ কি.মি. আয়তনের রামগড় শহর এলাকাটি রামগড় পৌরসভা দ্বারা পরিচালিত হয়।
রামগড় শহরের স্বাক্ষরতার হার হলো শতকরা ৫৯.৬ ভাগ।
নীলফামারী কলেজ রেলওয়ে স্টেশন

নীলফামারী কলেজ রেলওয়ে স্টেশন বাংলাদেশের রংপুর বিভাগের নীলফামারী জেলার একটি রেলওয়ে স্টেশন।
নীলফামারী কলেজ রেলওয়ে স্টেশন চিলাহাটি-পার্বতীপুর-সান্তাহার-দর্শনা লাইনের চিলাহাটি থেকে পার্বতীপুর অংশে অবস্থিত।
নীলফামারী কলেজ রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
মাটিরাঙ্গা

মাটিরাঙ্গা বাংলাদেশের দক্ষিণাঞ্চলের চট্টগ্রাম বিভাগের অন্তর্গত খাগড়াছড়ি জেলায় অবস্থিত একটি শহর। প্রশাসনিকভাবে শহরটি মাটিরাঙ্গা উপজেলার সদর। শহরটি মাটিরাঙ্গা উপজেলার বৃহত্তম শহরাঞ্চল। 
বাংলাদেশ আদমশুমারী ২০১১ অনুযায়ী মাটিরাঙ্গা শহরের মোট জনসংখ্যা ২৩,৯১৩ জন যার মধ্যে ১২,২৫৫ জন পুরুষ এবং ১১,৬৫৮ জন নারী। এ শহরের পুরুষ এবং নারী অনুপাত ১০৫। শহরে মোট হোল্ডিং সংখ্যা রয়েছে ৫,০২৩টি।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৪৪.৯২ মিটার।
২০০২ সালে মাটিরাঙ্গা শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে মাটিরাঙ্গা পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ৫৩টি মহল্লায় বিভক্ত। ২৫.৫০ বর্গ কি.মি. আয়তনের মাটিরাঙ্গা শহর এলাকাটি মাটিরাঙা পৌরসভা দ্বারা পরিচালিত হয়।
মাটিরাঙ্গা শহরের স্বাক্ষরতার হার হলো শতকরা ৬০.৪ ভাগ।
রায়পুর, লক্ষ্মীপুর জেলা

রায়পুর বাংলাদেশের দক্ষিণাঞ্চলের চট্টগ্রাম বিভাগের অন্তর্গত লক্ষ্মীপুর জেলায় অবস্থিত একটি শহর। প্রশাসনিকভাবে শহরটি রায়পুর উপজেলার সদর। শহরটি রায়পুর উপজেলার বৃহত্তম শহরাঞ্চল।
বাংলাদেশ আদমশুমারী ২০১১ অনুযায়ী রায়পুর শহরের মোট জনসংখ্যা ৫৯,৩৫২ জন যার মধ্যে ২৮,১২২ জন পুরুষ এবং ৩১,২৩০ জন নারী। এ শহরের পুরুষ এবং নারী অনুপাত ৯০। শহরে মোট হোল্ডিং সংখ্যা রয়েছে ১২,৯৫৫টি।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১২.০৮ মিটার।
১৯৯৪ সালে রায়পুর শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে রায়পুর পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১৫টি মহল্লায় বিভক্ত । ২১.০২ বর্গ কি.মি. আয়তনের রায়পুর শহরের ১০.০২ বর্গ কি.মি. এলাকা রায়পুর পৌরসভা দ্বারা পরিচালিত হয়।
রায়পুর শহরের স্বাক্ষরতার হার হলো শতকরা ৬২.৭ ভাগ।
লেখা ওয়াশিংটন

লেখা ওয়াশিংটন হচ্ছেন ভারতের তামিল চলচ্চিত্র শিল্পের একজন অভিনেত্রী। তামিল ছাড়াও তেলুগু এবং কন্নড় ভাষার চলচ্চিত্রে অভিনয় করেছেন, এছাড়া হিন্দি চলচ্চিত্র জগতেও পদচারণা আছে তার। চলচ্চিত্রে ঢোকার আগে লেখা ভাস্কর্য বানাতেন এবং মঞ্চ নাটকে অভিনয় করতেন। চেন্নাইতে এসএস মিউজিক নামের একটি চ্যানেল ছিলো, এটাতে লেখা ভিডিও জকী (ভিজে) হিসেবে কাজ করতেন এবং এরপর একটি তামিল চলচ্চিত্রে অভিনয়ের সুযোগ পান, মূলত ২০০৮ সালের তামিল চলচ্চিত্র "জায়ামকোন্ডান" এ লেখা বড় চরিত্রে অভিনয় করেন, যদিও তিনি এর আগে ১৯৯৯ সালের "কাদালার দিনাম" এবং ২০০৪ সালের তামিল চলচ্চিত্র "আয়থা এড়ুথু"এর হিন্দি সংস্করণ "যুবা" তে ছোটোখাটো ভূমিকায় অভিনয় করেছিলেন।
চেন্নাইতে জন্মগ্রহণকারী লেখার বাবা ছিলেন বিদেশী, একজন ইতালীয় আর মা ছিলেন মারাঠি। চেন্নাইতে বড় হওয়ার কারণে লেখা তামিল ভাষা ভালো করে শিখেছিলেন স্কুল এবং বন্ধুদের কাছ থেকে, যদিও লেখা মারাঠি ভাষাতেই কথা বলতে স্বাচ্ছন্দ বোধ করেন। ইন্ডিয়ান প্রিমিয়ার লিগে লেখাকে চেন্নাই সুপার কিংসের পোশাক পরিহিত অবস্থায় দেখা গেছে প্রায়ঃশই।
লেখা চেন্নাইয়ের গুড শেফর্ড কনভেন্টে তার প্রাথমিক পড়াশোনা করেন এবং পরে স্টেলা ম্যারেস কলেজে ভর্তি হন, ফাইন আর্টস নিয়ে পড়েন এখান থেকে।
রামগঞ্জ

রামগঞ্জ বাংলাদেশের দক্ষিণাঞ্চলের চট্টগ্রাম বিভাগের অন্তর্গত লক্ষ্মীপুর জেলায় অবস্থিত একটি শহর। প্রশাসনিকভাবে শহরটি রামগঞ্জ উপজেলার সদর। শহরটি রামগঞ্জ উপজেলার বৃহত্তম শহরাঞ্চল।
বাংলাদেশ আদমশুমারী ২০১১ অনুযায়ী রামগঞ্জ শহরের মোট জনসংখ্যা ৪৪,৭৭৫ জন যার মধ্যে ২১,৫০৫ জন পুরুষ এবং ২৩,২৭০ জন নারী। এ শহরের পুরুষ এবং নারী অনুপাত ৯২। শহরে মোট হোল্ডিং সংখ্যা রয়েছে ৯,০৫৫টি।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৯.৪৭ মিটার।
১৯৯১ সালে রামগঞ্জ শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে রামগঞ্জ পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১৮টি মহল্লায় বিভক্ত । ২৬.১৬ বর্গ কি.মি. আয়তনের রামগঞ্জ শহর এলাকাটি রামগঞ্জ পৌরসভা দ্বারা পরিচালিত হয়।
রামগঞ্জ শহরের স্বাক্ষরতার হার হলো শতকরা ৬৩.১ ভাগ।
রামগতি

রামগতি বাংলাদেশের দক্ষিণাঞ্চলের চট্টগ্রাম বিভাগের অন্তর্গত লক্ষ্মীপুর জেলায় অবস্থিত একটি শহর। প্রশাসনিকভাবে শহরটি রামগতি উপজেলার সদর। আয়তনের দিক থেকে রামগতি শহর লক্ষ্মীপুর জেলা এবং রামগতি উপজেলার বৃহত্তম শহর।
বাংলাদেশ আদমশুমারী ২০১১ অনুযায়ী রামগতি শহরের মোট জনসংখ্যা ৫৯,৮৩৭ জন যার মধ্যে ৩০,০২৮ জন পুরুষ এবং ২৯,৮০৯ জন নারী। এ শহরের পুরুষ এবং নারী অনুপাত ১০১। শহরে মোট হোল্ডিং সংখ্যা রয়েছে ১২,৭৬৭টি।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৯.৬৪ মিটার।
২০০০ সালে রামগতি শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে রামগতি পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১১টি মহল্লায় বিভক্ত । ৮২.৩৩ বর্গ কি.মি. আয়তনের রামগতি শহরের ১১.৮১ বর্গ কি.মি. এলাকা রামগতি পৌরসভা দ্বারা পরিচালিত হয়।
রামগতি শহরের স্বাক্ষরতার হার হলো শতকরা ৪৭.৫ ভাগ।
দারোয়ানী রেলওয়ে স্টেশন

দারোয়ানী রেলওয়ে স্টেশন বাংলাদেশের রংপুর বিভাগের নীলফামারী জেলার একটি রেলওয়ে স্টেশন।
দারোয়ানী রেলওয়ে স্টেশন চিলাহাটি-পার্বতীপুর-সান্তাহার-দর্শনা লাইনের চিলাহাটি থেকে পার্বতীপুর অংশে অবস্থিত।
দারোয়ানী রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
বোম্বশেল (অপভাষা)

বোম্বশেল শব্দটি যৌন প্রতীক বোঝাতে ব্যবহৃত হয় এবং মূলত জনপ্রিয় মহিলা যৌন আইকন বর্ণনা করতে ব্যবহার করা হয়।
আধুনিক ব্যবহারে, বোম্বশেল দিয়ে খুব আকর্ষণীয় মহিলাকে বোঝায়। ডগলাস হার্পার এর "অনলাইন এটেমোলজি ডিকশনারি" -তে ১৯৪২ সাল থেকে এই শব্দটির এই অর্থ ব্যবহৃত হয়ে আসছে এবং ১৮৬০ সাল থেকে "বিপর্যয়কর বা ধ্বংসাত্মক জিনিস বা ঘটনা" এর অর্থের সাথে যোগ হয়। 
বোম্বশেল হিসাবে পরিচিত প্রথম মহিলা হলেন জিন হার্লো, যিনি তাঁর চলচ্চিত্র "প্ল্যাটিনাম ব্লন্ডি" (১৯৩১) চলচ্চিত্রে "স্বর্ণকেশী বোম্বশেল" ডাকনাম পেয়েছিলেন। দু'বছর পরে, তিনি মেট্রো-গোল্ডউইন-মায়ার চলচ্চিত্র কোম্পানির "বোম্বশেল" (১৯৩৩) এ অভিনয় করেছিলেন। পোস্টারগুলিতে জিন হার্লোকে "সুন্দর, কমনীয়, কামুক" হিসাবে উপস্থাপন করা হয়েছে। 
হলিউড খুব দ্রুতই স্বর্ণকেশী বোম্বশেল গ্রহণ করেছিল। ১৯৪০-১৯৬০ এর দশকের মধ্যে চলচ্চিত্র তারকাদের বেশিরভাগ বোম্বশেল হিসাবে পরিচিত, এর মধ্যে রয়েছে মেরিলিন মনরো, এলিজাবেথ টেইলর, কারমেন মিরান্ডা, রিটা হেওয়ার্থ, ডায়ানা ডরস, জায়ন ম্যান্সফিল্ড, ম্যামি ভ্যান ডোরেন, জেন রাসেল, আভা গার্ডনার, লানা টার্নার, ক্যারল বেকার, ব্রিজিট বার্ডো, কিম নোভাক, সোফিয়া লরেন, অ্যান-মার্গরেট, ডরোথি ড্যানড্রিজ, ভেরোনিকা লেক, রাকেল ওয়েলচ, উরসুলা অ্যান্ড্রেস, এবং জিনা লল্লোব্রিজিদা। 
বোম্বশেল অতিশয় যৌনতা, তাদের শরীরের বাঁক, বালিঘড়ি সদৃশ ফিগার এবং বৃহত স্তন, যৌন আবেদনময়ী , পাশাপাশি স্বর্ণকেশী মহিলা এবং সুপারমডেল সাথে যুক্ত বাঁধাধরা টাইপের সাথে চিহ্নিত হয়।
বসুরহাট

বসুরহাট বাংলাদেশের দক্ষিণাঞ্চলের চট্টগ্রাম বিভাগের অন্তর্গত নোয়াখালী জেলায় অবস্থিত একটি শহর। প্রশাসনিকভাবে শহরটি কোম্পানীগঞ্জ উপজেলার সদর। শহরটি কোম্পানীগঞ্জ উপজেলার বৃহত্তম শহর।
বাংলাদেশ আদমশুমারী ২০১১ অনুযায়ী বসুরহাট শহরের মোট জনসংখ্যা ২৯,৮৭৭ জন যার মধ্যে ১৪,৮০০ জন পুরুষ এবং ১৫,০৭৭ জন নারী। এ শহরের পুরুষ এবং নারী অনুপাত ৯৮। শহরে মোট হোল্ডিং সংখ্যা রয়েছে ৫,৫১২টি।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১১.৪ মিটার।
১৯৯০ সালে বসুরহাট শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে বসুরহাট পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১১টি মহল্লায় বিভক্ত । ৬.৮৫ বর্গ কি.মি. আয়তনের বসুরহাট শহর এলাকাটি বসুরহাট পৌরসভা দ্বারা পরিচালিত হয়।
বসুরহাট শহরের স্বাক্ষরতার হার হলো শতকরা ৬২.৫ ভাগ।
খয়রাতনগর রেলওয়ে স্টেশন

খয়রাতনগর রেলওয়ে স্টেশন বাংলাদেশের রংপুর বিভাগের নীলফামারী জেলার একটি রেলওয়ে স্টেশন।
খয়রাতনগর রেলওয়ে স্টেশন চিলাহাটি-পার্বতীপুর-সান্তাহার-দর্শনা লাইনের চিলাহাটি থেকে পার্বতীপুর অংশে অবস্থিত।
খয়রাতনগর রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
সৈয়দপুর রেলওয়ে স্টেশন

সৈয়দপুর রেলওয়ে স্টেশন বাংলাদেশের রংপুর বিভাগের নীলফামারী জেলার সৈয়দপুরে অবস্থিত একটি রেলওয়ে স্টেশন।
সৈয়দপুর রেলওয়ে স্টেশন চিলাহাটি-পার্বতীপুর-সান্তাহার-দর্শনা লাইনের চিলাহাটি থেকে পার্বতীপুর অংশে অবস্থিত।
সৈয়দপুর রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
সিটি মেডিকেল কলেজ

সিটি মেডিকেল কলেজ হলো বাংলাদেশের একটি বেসরকারি মেডিকেল স্কুল। ২০০৮ সালে এটি গাজীপুরের গাজীপুর সদর উপজেলার চন্দনা চৌরাস্তায় এটি প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ। মন্ত্রণালয় কর্তৃক ২০১৬-১৭ শিক্ষাবর্ষ থেকে কলেজটিতে শিক্ষার্থী ভর্তি স্থগিত করা হয়েছে।
কলেজটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল এন্ড ডেন্টাল কাউন্সিল স্বীকৃত।
প্রায় ৩০০ শয্যা বিশিষ্ট হাসপাতালটি সুসজ্জিত মেডিসিন, সার্জারি, অবস্টেট্রিক্স এবং গাইনোকোলজি, সিসিই সহ কার্ডিওলজি, চক্ষুবিদ্যা (চক্ষু), ওটোরিনোলারিঙোলজি (ইএনটি), ডেন্টাল ইউনিট, অ্যানেশেসিওলজি, রেডিওলজি এবং চিত্র, প্যাথলজি, ত্বক ও ভিডি, পেডিয়াট্রিক্স বিভাগ রয়েছে। নিউওনোলজি, ফিজিওথেরাপি, বহিরাগত রোগ বিভাগ এবং জরুরী বিভাগও রয়েছে।
কলেজটির সাথে সংযুক্ত ৩০০ শয্যার হাসপাতাল রয়েছে। ছাত্র-ছাত্রীদের আবাসন ও খাবারের সুবিধাও রয়েছে।
বিনয় কুমার সিনহা

বিনয় কুমার সিনহা (বিনয় সিনহা হিসেবেও লেখা হয়) একজন ভারতীয় প্রযোজক ছিলেন। তিনি ভারতীয় চলচ্চিত্র প্রযোজক সমিতির সহসভাপতি ছিলেন।
বিনয় কুমার সিনহা প্রযোজিত চলচ্চিত্র "চোর পুলিশ" ১৯৮৩ সালে মুক্তি পেয়েছিল। চলচ্চিত্রটি ছিল আমজাদ খান পরিচালিত প্রথম চলচ্চিত্র। এছাড়া, তিনি "আন্দাজ আপনা আপনা" প্রযোজনা করেছিলেন। চলচ্চিত্রটি ভালো ব্যবসা না করতে পারলেও পরবর্তীতে দর্শকমহলে জনপ্রিয়তা লাভ করেছিল। তিনি "আমির আদমি গরিব আদমি" ও "নসিব" এর মত চলচ্চিত্রও প্রযোজনা করেছিলেন। এছাড়া, তিনি কিছু টেলিভিশন অনুষ্ঠানও প্রযোজনা করেছিলেন।
বিনয় কুমার সিনহা ২০২০ সালের ২৪ জানুয়ারি ৭৪ বছর বয়সে প্রয়াত হন।
কালাঘাড় বেনেবউ

কালাঘাড় বেনেবউ বা ব্ল্যাক-নেপড ওরিওল(Oriolus chinensis) হলো ওরিওল পরিবারের একটি পাসেরিন পাখি যা এশিয়ার অনেক জায়গায় পাওয়া যায়।
এর উপ-প্রজাতিগুলি পূর্ব সাইবেরিয়া, উসুরিল্যান্ড, উত্তর-পূর্ব চীন, কোরিয়া এবং উত্তর ভিয়েতনামে বিচরণ করে এবং শীতকালে পুরো ভারত জুড়ে বিস্তৃত হয়, প্রধানত উত্তর-পূর্বাঞ্চল ও উপদ্বীপ অঞ্চলে এবং বাংলাদেশেও পাওয়া যায়। আন্দামান ও নিকোবর দ্বীপপুঞ্জের স্থানীয় ও স্থায়ী বাসিন্দা। শীতকালে, পূর্ব এশিয়ার প্রজননকারী জনগোষ্ঠীগুলি দক্ষিণ পূর্ব এশিয়ার গ্রীষ্মমণ্ডলীয় অঞ্চলে (যেমন থাইল্যান্ড এবং মায়ানমারে) শীতকাল অতিবাহিত করে।
যৌন প্রতীক

একটি যৌন প্রতীক বা সেক্স সিম্বল একজন বিখ্যাত ব্যক্তি বা কল্পিত চরিত্র যা বহুলভাবে যৌন আকর্ষণীয় বলে বিবেচিত। 
"যৌন প্রতীক" শব্দটি সর্বপ্রথম ১৯৫০ এর দশকের মাঝামাঝি সময়ে মেরিলিন মনরো, ব্রিজিট বার্ডো এবং রাকেল ওয়েলচ সহ কয়েকটি ফিল্ম তারকা এবং পিন-আপ মডেলের জনপ্রিয়তার সাথে সম্পর্কিত ছিল। এই ধারণাটি ছিল দ্বিতীয় বিশ্বযুদ্ধের পরে নারীর যৌন ও অর্থনৈতিক মুক্তির বর্ধনের প্রতিফলন। 
বিংশ শতাব্দীতে, যৌন প্রতীক হিসাবে মহিলাদের পাশাপাশি পুরুষ অভিনয়শিল্পী যেমন: রোমান্টিক সেসু হায়াকাওয়া এবং অ্যাথলেটিক ডগলাস ফেয়ারব্যাঙ্কসের মতো অভিনেতা ১৯১০ এবং ১৯২০ এর দশকে জনপ্রিয় ছিলেন। হলিউডে, অনেক চলচ্চিত্র তারকাকে যৌন প্রতীক হিসাবে দেখা গিয়েছিল, যেমন এরোল ফ্লিন, গ্যারি কুপার, এবং ক্লার্ক গেবল। জেমস ডিন এবং মার্লোন ব্রান্ডো মতো যৌন প্রতীক দ্বারা ১৯৫০-এর দশকের "বাজে ছেলে" ইমেজ চিত্রিত হয়েছিল। 
কথাসাহিত্যের প্রসঙ্গে রটেন টম্যাটোস জানিয়েছে যে ১৯৩০-এর দশকের কার্টুন চরিত্র বেটি বুপ হ'ল "অ্যানিমেটেড স্ক্রিনের প্রথম এবং সর্বাধিক বিখ্যাত যৌন প্রতীক"। ১৯৮৮ এর লাইভ-অ্যাকশন/অ্যানিমেশন ক্রসওভার চলচ্চিত্র "হু ফ্রেমড রজার রাবিট" -এর জেসিকা রাবিট ( ক্যাথলিন টার্নারের কণ্ঠে) -কেও যৌন প্রতীক হিসাবে বর্ণনা করা হয়েছে। 
ভিডিও গেমের কয়েকটি চরিত্র রয়েছে যা যৌন প্রতীক হিসাবে বিবেচিত হয়; একটি উদাহরণ লারা ক্রফট, যিনি মূলধারার মিডিয়াতে বেশ কয়েকটি উপস্থিত ছিলেন। অন্যান্য উল্লেখযোগ্য যৌন প্রতীকগুলির মধ্যে রেইনকে অন্তর্ভুক্ত করা হয়েছে, প্রথম ভিডিও গেমের চরিত্র যা "প্লেবয়তে" হাজির হয়েছিল, ২০০৪ এর অক্টোবরে মার্কিন ইস্যুতে প্রকাশিত "গেমিং গ্রোস আপ"-এ; এবং নিনা উইলিয়ামস, "গিনেস ওয়ার্ল্ড রেকর্ডস, গেমারস সংস্করণ ২০০৮-এ" "হটেস্ট" মহিলা লড়াকু চরিত্র বিভাগে একে ভোট দিয়েছিলেন।
নর্দান ইন্টারন্যাশনাল মেডিকেল কলেজ

নর্দান ইন্টারন্যাশনাল মেডিকেল কলেজ হলো বাংলাদেশের একটি বেসরকারি মেডিকেল স্কুল। ২০০৫ সালে এটি ঢাকার ধানমণ্ডিতে প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ।
কলেজটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল এন্ড ডেন্টাল কাউন্সিল স্বীকৃত।
বাংলাদেশ মেডিকেল এন্ড ডেন্টাল কাউন্সিল (বিএমডিসি)-এর অনুমোদন ছাড়াই এ কলেজটির শিক্ষা কার্যক্রম চলছে বলে অভিযোগ রয়েছে। এ কারণে এমবিবিএস পাস করেও কোথাও প্র্যাকটিস করার সুযোগ পাচ্ছেন না এখানকার শিক্ষার্থীরা। কলেজটির নিজস্ব ক্যাম্পাস ভবন নেই। কার্যক্রম চলে আবাসিক ভবনে।
রবিন ব্রাউন

রবিন ডেভিড ব্রাউন (; জন্ম: ১১ মার্চ, ১৯৫১) কাদোমা এলাকায় জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার ও কোচ। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৮৩ থেকে ১৯৮৭ সময়কালে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর জিম্বাবুয়ীয় ক্রিকেটে রোডেশিয়া ও ম্যাশোনাল্যান্ড কান্ট্রি ডিস্ট্রিক্টস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন রবিন ব্রাউন।
১৯৭৬-৭৭ মৌসুম থেকে ১৯৯৫-৯৬ মৌসুম পর্যন্ত রবিন ব্রাউনের প্রথম-শ্রেণীর খেলোয়াড়ী জীবন চলমান ছিল। পরিচ্ছন্ন ডানহাতি ব্যাটসম্যান হিসেবে রবিন ব্রাউনের সুনাম ছিল। মাঝেমধ্যেই উইকেট-রক্ষকের ভূমিকায় নিজেকে উপস্থাপন করতেন তিনি। তবে, নিজেকে ক্রিকেট খেলায় পর্যাপ্ত সময়ে দিতে পারেননি। কারোইয়ে তামাক উৎপাদন কাজকে অগ্রাধিকার দেন।
সমগ্র খেলোয়াড়ী জীবনে সাতটিমাত্র একদিনের আন্তর্জাতিকে অংশগ্রহণের সুযোগ পেয়েছিলেন রবিন ব্রাউন। ঐ সময়ে জিম্বাবুয়ে দল আইসিসি’র পূর্ণাঙ্গ সদস্য না হওয়ায় টেস্টে অংশগ্রহণ করার সৌভাগ্য হয়নি তার। সবকটি খেলাই তিনি ১৯৮৩ ও ১৯৮৭ সালের ক্রিকেট বিশ্বকাপে খেলেছেন। ১১ জুন, ১৯৮৩ তারিখে লিচেস্টারে ভারত দলের বিপক্ষে ওডিআইয়ে অভিষেক ঘটে তার। ২৬ অক্টোবর, ১৯৮৭ তারিখে আহমেদাবাদে একই দলের বিপক্ষে সর্বশেষ ওডিআইয়ে অংশ নেন তিনি।
১৯৭০-এর দশকের মাঝামাঝি সময় থেকে রোডেশিয়া/জিম্বাবুয়ে দলের প্রধান মেরুদণ্ডকারীর ভূমিকায় অবতীর্ণ হয়েছিলেন। ১৯৮০-এর দশকের শুরুতে জিম্বাবুয়ে দলের অধিনায়কের দায়িত্বে ছিলেন। ক্রিকেট বিশ্বকাপে সাতটি ওডিআইয়ে অংশ নিলেও তেমন কোন সফলতার স্বাক্ষর রাখতে পারেননি।
১৯৮৯-৯০ মৌসুম শেষে খেলার জগৎ থেকে অবসর নেন। কিন্তু, ১৮৮৪ সালে ৪৩ বছর বয়সে এক মৌসুম খেলেন। এ পর্যায়ে ম্যাশোনাল্যান্ড কান্ট্রি ডিস্ট্রিক্টসের পক্ষে অধিনায়কত্ব করেন। ক্রিকেট খেলা থেকে অবসর নেয়ার পর হারারে স্পোর্টস ক্লাবের প্রধান মাঠ কর্মকর্তা পদে কাজ করতে থাকেন।
২০০৭ সালের ক্রিকেট বিশ্বকাপে রবিন ব্রাউন জিম্বাবুয়ের সহকারী কোচের ভূমিকায় অবতীর্ণ হয়েছিলেন। ২৮ আগস্ট, ২০০৭ তারিখে জিম্বাবুয়ের কোচ হিসেবে কেভিন কারেনের স্থলাভিষিক্ত হন। দায়িত্ব নেয়ার দুই সপ্তাহ পরই ২০০৭ সালের আইসিসি বিশ্ব টুয়েন্টি২০ প্রতিযোগিতায় বিস্ময়করভাবে অস্ট্রেলিয়ার বিপক্ষে জিম্বাবুয়ের জয়লাভের পর ব্যাপক জনপ্রিয়তা অর্জন করেন। তবে, এক বছর পর জিম্বাবুয়ে ক্রিকেট কর্তৃপক্ষ তার সাথে ১২ মাসের চুক্তি নবায়ণে অস্বীকৃতিজ্ঞাপন করে। দল নির্বাচনে অতিরিক্ত নিয়ন্ত্রণ আরোপের প্রশ্নে সদস্যদের সাথে মতবিরোধ ঘটে। জুলাই, ২০০৮ সালে চুক্তির মেয়াদ শেষ হলে তাকে আর এ দায়িত্বে রাখা হয়নি।
তার পরিবর্তে আগস্ট, ২০০৮ সালে জিম্বাবুয়ের সাবেক অনূর্ধ্ব-১৯ দলের কোচ ওয়াল্টার চায়াগুতাকে দায়িত্বভার প্রদান করে। ২০১২ সালে ক্রিকেট কেনিয়া কর্তৃক ক্রিকেট উন্নয়ন প্রধান হিসেবে নিযুক্ত হন। এরপর কেনিয়া জাতীয় ক্রিকেট দলের অন্তর্বর্তীকালীন কোচের মর্যাদা লাভ করেন।
আনোয়ার হোসেন (রাজনীতিবিদ)

ডা: আনোয়ার হোসেন (জন্ম: ১ মার্চ ১৯৫৫) বাংলাদেশি চিকিৎসক ও বাংলাদেশ আওয়ামী লীগের রাজনীতিবিদ। তিনি পিরোজপুর-৩ আসনের সাবেক সাংসদ। তিনি ২০০৮ সালের নবম জাতীয় সংসদের নির্বাচিত সংসদ সদস্য।
আনোয়ার হোসেন ১ মার্চ ১৯৫৫ সালে পিরোজপুর জেলায় জন্মগ্রহণ করেন।
পিরোজপুর জেলা আ’লীগের সহসভাপতি ডা. আনোয়ার হোসেন ২০০৮ সালের বাংলাদেশ আওয়ামী লীগের প্রার্থী হিসাবে পিরোজপুর-৩ আসন থেকে সংসদ সদস্য নির্বাচিত হয়েছিলেন। তিনি স্বাস্থ্য ও পরিবার কল্যাণ মন্ত্রণালয় সম্পর্কিত স্থায়ী কমিটির সদস্য হিসেবেও দায়িত্ব পালন করেছেন। ২০১৪ সালের নির্বাচনে আওয়ামী লীগের প্রার্থী হয়ে স্বতন্ত্র প্রার্থী রুস্তম আলী ফরাজীর কাছে পরাজিত হয়েছিলেন।
ইউরেশীয় সোনাবউ

ইউরেশীয় সোনাবউ বা ইউরেশিয়ান গোল্ডেন ওরিওল (Oriolus oriolus) উত্তর গোলার্ধীয় নাতিশীতোষ্ণ অঞ্চলে প্রজননকারী পাসেরিন পাখির ওরিওল পরিবারের একমাত্র সদস্য। একে সোনালি বেনেবউ বলেও ডাকা হয়
এটি গ্রীষ্মকালে ইউরোপ এবং পশ্চিম এশিয়ার পরিযায়ী হয় এবং মধ্য ও দক্ষিণ আফ্রিকায় শীতের মৌসুম কাটায়। ইউরেশীয় সোনাবউয়ের বৃহত জনগোষ্ঠী অত্যন্ত বিশাল পরিসীমায় বিস্তৃত রয়েছে যা দৃশ্যত স্থিতিশীল।
ইউরেশীয় সোনাবউকে ১৭৫৮ সালে সুইডিশ প্রকৃতিবিদ কার্ল লিনিয়াস তার সিস্টেমা ন্যাচারের দশম সংস্করণে বর্ণনা করেছিলেন এবং এর দ্বিপদী নাম দিয়েছিলেন "Coracias oriolus"। ইউরেশীয় সোনাবউ এবং ভারতীয় সোনাবউকে পূর্বে একই প্রজাতি হিসাবে বিবেচনা করা হত, তবে ২০০৫ সালে পাখি বিশেষজ্ঞ পামেলা রাসমুসেন এবং জন অ্যান্ডারটন "দক্ষিণ এশিয়ার পাখি" গ্রন্থের প্রথম সংস্করণে এদেরকে পৃথক প্রজাতি হিসাবে বিবেচনা করেছিলেন। এই পার্থক্যের স্বপক্ষে প্রমাণটি ২০১০ সালে প্রকাশিত একটি আণবিক ফাইলেজেনেটিক গবেষণা দ্বারা সরবরাহ করা হয়েছিল এবং বেশিরভাগ পক্ষিবিদই এখন ভারতীয় সোনাবউকে একটি পৃথক প্রজাতি হিসাবে বিবেচনা করে।
ইউরেশীয় সোনাবাউ বা ইউরেশিয়ান গোল্ডেন ওরিওলের বিকল্প নামের মধ্যে রয়েছে ইউরোপীয় গোল্ডেন ওরিওল এবং পশ্চিম ইউরেশিয়ান গোল্ডেন ওরিওল। এটি একটি মনোটাইপিক প্রজাতি।